кой плаща разноските по делото ?
разноските представляват разходи, свързани с воденето на делото, които също се определят от съда. най-често те биват депозити за съдебни експертизи, за разпити на свидетели, за особен представител, за гаранция и други. последица от тяхното невнасяне най-често е неизвършване на съответното действие, за което не е внесен определеният от съда депозит. разноските се понасят от страната, в чийто интерес е събирането на доказателството. например, ако ищецът е поискал да бъде назначена съдебна експертиза за доказване на механизъм на пътно транспортно произшествие, но не е внесъл депозита за нея, съдът няма да укаже на вещото лице да работи по поставените от ищеца задачи. това може да доведе до отхвърляне на иска като недоказан.